[{"text_idx": "#000000", "text": "Venemaa reiside korraldamine on peatatud seoses Ukraina so\u0303jaga."}, {"text_idx": "#000001", "text": "Po\u0303nev ja keeruline ajalugu, va\u0308ikesed ku\u0308lad, iidsed metsad, muistsed kaljujoonised, jumalad ja paharetid, po\u0303lised riitusepaigad, kaljune pinnas, palju metsa ja palju vett. Umbes 60 000 ja\u0308rve, sealhulgas Euroopa suurimate hulka kuuluvad Ladoga ja Onega ning tuhanded jo\u0303ed. \u201eEuroopa kopsudeks\u201d kutsutud Karjala oma unikaalse looduse ja pa\u0308randiga kutsub end avastama."}, {"text_idx": "#000003", "text": "2. pa\u0308ev So\u0303idame Petrozavodskisse. Pa\u0308rastlo\u0303unal ku\u0308lastame Kiz\u030ci saart (laevaso\u0303idu ajal kaunid vaated Kiz\u030ci ska\u0308a\u0308rides), kus asub UNESCO Kultuuripa\u0308randi nimekirja kuuluv muuseumreservaat. Na\u0308eme suurepa\u0308raseid puitarhitektuuri meistriteoseid (ehitatud 15.\u201320. saj). Saarel on 22 kupliga Preobraz\u030cens\u030cki kirik, kabelid ja va\u0308ikesed kirikud, vanad talutared ning majapidamishooned. See on u\u0308ks Venemaa esimesi vabao\u0303humuuseume. Pa\u0308rast Kiz\u030ci saare ku\u0308lastust so\u0303idame tagasi linna ning tutvume po\u0303gusalt linnaga, mille alusepanijaks on Peeter I. Karjala kindralkuberneri Mens\u030cikovi juhtimisel pandi nurgakivi suurele valutehasele, mille toodang kulus suuremalt jaolt kasvava armee ja laevastiku tarbeks. Alul kandis tehas nime S\u030cuia nimelise jo\u0303e ja\u0308rgi S\u030cuiski tehas, kuid hiljem muudeti nimi valitseja ja\u0308rgi Peetri tehaseks (Petrovski zavod vk), millest ta\u0308naseks on tuletatud linna venekeelne nimi Petrozavodsk. Vaatame peata\u0308navat \u2013 Lenini prospekt, kus asuvad nii Karjala Vabariigi valitsus kui ka u\u0308likooli peahoone ning jalutame A\u0308a\u0308nisja\u0308rve (Onega) kaldapealsel skulptuuride pargis. O\u0308o\u0308bime Petrozavodskis"}, {"text_idx": "#000004", "text": "3. pa\u0308ev Pa\u0308rast hommikuso\u0308o\u0308ki alustame oma pa\u0308eva va\u0308ikese matkaga. Otsime u\u0308les ja vallutame Sampo ma\u0308e, mis vo\u0303lgneb oma nime eepose \u201eKalevala\u201d po\u0303hjal No\u0303ukogude\u2013Soome u\u0308histo\u0308o\u0308s valminud filmile \u201eSampo\u201d, mis osaliselt on siinkandis filmitud. Ja\u0308rgmisena la\u0308hme uudistama esimest Vene kuurorti \u201eMartsialno\u0303je Vodo\u0303\u201d, mille asutas Peeter I aastal 1719. Vee tervistavaid omadusi proovinud tsaari juhendamisel pandi kirja ka esimesed arstireeglid, kuidas vett kasutada. Vesi ise on hapuka maitsega, kuid aitab va\u0308idetavalt paljude haiguste puhul. Vo\u0303imalusel maitseme ka ise tervistavat vett."}, {"text_idx": "#000005", "text": "Seeja\u0308rel so\u0303idame Kivats\u030ci looduskaitsealale, mis on u\u0308ks populaarsemaid turismiatraktsioone Karjalas. Kivats\u030ci on Venemaa u\u0308ks vanimaid looduskaitsealasid, mis asutati 1931 teadlaste initsiatiivil. Po\u0303hjused, miks kaitseala just siia rajati, olid juba ajaloolised. Suna jo\u0303el (jo\u0303el on u\u0308le 50 ka\u0308restiku ja va\u0308iksema kose) asuv kosk (praegu umbes 11 m ko\u0303rge), mille ja\u0308rgi ka looduskaitseala oma nime sai, oli inimesi oma vetema\u0308nguga meelitanud juba aastasadu. Kose u\u0308mber asusid ma\u0308nnikud, mis vajasid ha\u0308dasti kaitset maharaiumise eest. Ma\u0308nnipuude arvestuslik keskmine vanus kaitsealal on 120 aastat, kuid on ka 300\u2013350 aastaseid. Valdavalt on puud 200\u2013250 aastat vanad. Kaitseala linnustik ja loomastik on rikkalik, siin on registreeritud 216 linnuliiki ja 47 imetajaliiki. Vaatame kose vetema\u0308ngu Suna jo\u0303el ning ku\u0308lastame muuseumi ja dendraariumi. Kui me veel va\u0308sinud pole ja va\u0308ljas valge on, siis otsime u\u0308les ka Karjala vanima (eri andmetel 2\u20133 miljardit aastat), Girvasi vulkaani kraatri. Koos otsime ma\u0308rke kunagi aktiivset elu elanud vulkaanist. O\u0308o\u0308 Petrozavodskis."}, {"text_idx": "#000006", "text": "4 pa\u0308ev Varahommikul alustame bussiso\u0303itu kodu poole, piiri u\u0308letame Narvas. Koju saabume hiliso\u0308o\u0308l."}, {"text_idx": "#000007", "text": "Ku\u0308si hinda oma ru\u0308hmale, sest hind oleneb ru\u0308hma suurusest, valitud kuupa\u0308evadest, hotellide saadavusest, laevapiletitest Kizile, valitud muuseumisdest, so\u0308o\u0308kidest jne."}, {"text_idx": "#000008", "text": "Venemaa viisat saab iga reisija taotleda ka ise"}, {"text_idx": "#000014", "text": "Grupi suurus*O\u0303petajate arv grupis*Reisi aeg*"}]